**ՍԻՍԻԱՆԻ ՀԱՄԱՅՆՔԱՊԵՏԱՐԱՆԻ 2021 ԹՎԱԿԱՆԻ ՏԱՐԵԿԱՆ**

**Հ Ա Շ Վ Ե Տ Վ ՈՒ Թ Յ ՈՒ Ն**

2021 թվականին իրականացված աշխատանքների շնորհիվ նկատելի առաջընթաց է ապահովվել համայնքային ծառայությունների բարելավման ուղղությամբ, մասնավորապես` աղբահանության կազմակերպում, համայնքային ենթակայության շենքերի բարելավում, ճանապարհների վերանորոգում, շենքերի պահպանում, տանիքների վերանորոգում, փողոցային լուսավորության ցանցի բարելավում: Գյուղատնտեսության ոլորտում առաջընթաց ապահովելու նպատակով ևս մեծ ծավալի աշխատանքներ են իրականացվել:

**ՖԻՆԱՆՍԱՏՆՏԵՍԱԿԱՆ ԵՎ ՍՈՑԻԱԼ-ՏՆՏԵՍԱԿԱՆ ԲՆԱԳԱՎԱՌ**

Սիսիանի համայնքի 2021 թվականի բյուջեի փաստացի եկամուտները պլանավորված **1 913 323 580** դրամի դիմաց կազմել են **1 842 582 919** դրամ:

Եկամուտների կատարողականը կազմել է **96%:**

Վարչական բյուջեի եկամուտները պլանավորված **1 585 901 074** դրամի դիմաց կատարվել են **1 568 991 154** դրամով, կատարողականը՝ **99%:**

Ֆոնդային բյուջեի եկամուտները պլանավորված **636 836 133** դրամի դիմաց կատարվել են **496 500 836** դրամով, կատարողականը **78%:**

Համայնքի բյուջեի սեփական եկամուտների կատարողականը կազմել է **96%՝** **405 695 254** դրամ, որը կազմում է բյուջեի եկամուտների **22%-ը**:

Համայնքի բյուջեի ծախսը պլանավորված **2 071 365 946** դրամի դիմաց կազմել է **1 453 587 900** դրամ, կատարողականը՝ **70 %:**

Համայնքի ֆոնդային բյուջեի փաստացի ծախսը կազմել է **431 284 383** դրամ, որը կազմում է ընդամենը ծախսի **30%-ը**: Սա նշանակում է, որ համայքի կողմից կատարված ծախսերի **30%-**ի չափով ավելացել է համայնքային սեփականության գույքի արժեքը:

**ՔԱՂԱՔԱՇԻՆՈՒԹՅԱՆ ԵՎ ԿՈՄՈՒՆԱԼ ՏՆՏԵՍՈՒԹՅԱՆ ԲՆԱԳԱՎԱՌ**

2021 թվականին իրականացված աշխատանքների շնորհիվ նկատելի առաջընթաց է ապահովվել համայնքային ծառայությունների բարելավման ուղղությամբ, մասնավորապես` աղբահանության կազմակերպման, ճանապարհների վերանորոգման, շենքերի պահպանման, տանիքների վերանորոգման նպատակով իրականացվել են մեծածավալ աշխատանքներ:

* Ախլաթյան, Թասիկ, Նորավան, Տորունիք, Տոլորս, Դաստակերտ, Աղիտու, Դարբաս, Վաղատին, Բալաք բնակավայրերում իրականացվել է ոռոգման ցանցի վերանորոգման աշխատանքներ:
* Վերակառուցվել է Սիսիան քաղաքի պանթեոնը:
* Կապիտալ վերանորոգվել են թվով 12 բազմաբնակարան շենքերի տանիքներ:
* Ախլաթյան, Դարբաս, Նորավան, Թասիկ, Շաղատ, Որոտնավան, Անգեղակոթ, Նժդեհ, Տոլորս, Մուցք, Վաղատին, Դարբաս բնակավայրերում, Աղիտու բնակավայրի ՆՈՒՀ-ի, Սիսիան քաղաքի Խանջյան փողոց, թիվ 3ա, Զ. Անդրանիկի փողոց, թիվ 5, Ադոնցի փողոց, թիվ 3 բազմաբնակարան շենքերում Գայի փողոցում իրականացվել են խմելու ջրի ցանցի վերանորոգման աշխատանքներ:
* Վերանորոգվել են Գայի փողոց թիվ 3 և Գայի փողոց թիվ 12 բազմաբնակարան շենքերի մուտքերը:
* Բռնակոթ, Շամբ, Շաղատ բնակավայրերում, Սիսիան քաղաքի 3-րդ ՆՈՒՀ-ի, Բռնակոթ բնակավայրի ՆՈՒՀ-ի համար վերանորոգվել է կոյուղու ցանցը:
* Շաղատ, Մուցք բնակավայրերում, Սիսիան քաղաքի Մյասնիկյան և Ա. Մանուկյան փողոցների խաչմերուկում կատարվել են սելավատար խողովակների մաքրման և վերանորոգման աշխատանքներ:
* Սիսիան քաղաքի Խանջյան, Սպանդարյան, Ա. Մանուկյան, Որոտնեցի, Կամոյի, Թումանյան, Շիրվանզադե, Գ. Լուսավորիչ փողոցներում իրականացվել են ասֆալտբետոնե ծածկույթի վերանորոգման աշխատանքներ:
* Թիվ 4 ՆՈՒՀ-ում կատարվել է ջեռուցման համակարգի վերանորոգման աշխատանքներ:
* Մուցք-Մ2 (12կմ), Շաքի (2.5կմ), Ույծ (600մ), Աշոտավան-Հացավան-Թասիկ (9կմ), Սալվարդ (200մ), Շամբ (1.3կմ) բնակավայրերում, Սիսիան քաղաքի Որոտան փողոց, թիվ 1,3,5,7 շենքերի ետնամասում, Ն. Ադոնցի, Լալայան, Պ. Սևակի, Շահումյան, Ֆիզկուլտուրնիկների, Գայի (8կմ) փողոցներում իրականացվել են փոսալցման և հարթեցման աշխատանքներ:
* Սիսիան քաղաքի Խանջյան, Չարենցի, Գ. Նժդեհի փողոցների խաչմերուկների կենտրոնում գտնվող օղակաձև հատվածում (16գծմ) իրականացվել է եզրաքարերի հիմնանորոգման աշխատանքներ:
* Աղիտու և Բռնակոթ բնակավայրերում կատարվել են ցայտաղբյուրների վերանորոգման աշխատանքներ:
* Սիսիան քաղաքի թվով 4 խաչմերուկներում, և թվով 3 դպրոցների դիմաց տեղադրվել են լուսացույցներ:
* Կատարվել է Գ. Նժդեհի փողոցի կամրջի վերանորոգման աշխատանքներ:
* Դարբաս, Շաղատ, Արևիս բնակավայրերում իրականացվել են գիշերային լուսավորության ցանցի վերանորոգման աշխատանքներ:
* Բռնակոթ բնակավայրում իրականացվել են գետի մաքրման աշխատանքներ:
* Կատարվել է Սիսիան քաղաքի Գայի փողոց, թիվ 1, 2, 3 բազմաբնակարան շենքերի խաղահրապարակի ցանկապատի վերանորոգման աշխատանքներ:

**ՀՈՂՕԳՏԱԳՈՐԾՄԱՆ ԲՆԱԳԱՎԱՌ**

* Ուղղակի վաճառքի միջոցով օտարվել է 8 միավոր հողամաս:
* Աճուրդով օտարվել է 11 միավոր հողամաս:
* Փոփոխվել են թվով 5 հողամասերի նպատակային նշանակություն, թվով 9 հողամասերի` գործառնական նշանակություն:

**ԱՌԵՎՏՐԻ ԵՎ ՍՊԱՍԱՐԿՄԱՆ ՈԼՈՐՏ**

* Համայնքի վարչական տարածքում հեղուկ վառելիքի վաճառքի թույլտվության համար կայացվել է համայնքի ղեկավարի 12 որոշում՝ համայնքի բյուջե է մուտքագրվել 3600000 ՀՀ դրամ և տրամադրվել են համապատասխան թույլտվություններ, խանութներում, կրպակներում տեխնիկական հեղուկի վաճառքի թույլտվության համար կայացվել է համայնքի ղեկավարի 6 որոշում՝ համայնքային բյուջե մուտքագրելով 360000 ՀՀ դրամ և տրամադրվել են համապատասխան թույլտվություններ:
* Համայնքի վարչական տարածքում հիմնական և ոչ հիմնական շինությունների ներսում հանրային սննդի կազմակերպման և իրացման թույլտվությունների համար կայացվել է համայնքի ղեկավարի թվով 23 որոշում՝ համայնքի բյուջե մուտքագրվելով 884500 ՀՀ դրամ տրամադրվել են համապատասխան թույլտվություններ:
* Համայնքի վարչական տարածքում ոգելից խմիչքների և ծխախոտի արտադրանքի վաճառքի թույլտվության համար կայացվել է համայնքի ղեկավարի թվով 117 որոշում՝ համայնքի բյուջե մուտքագրվելով 6146000 ՀՀ դրամ, արտաքին գովազդ տեղադրելու համար կայացվել է համայնքի ղեկավար թվով 36 որոշում՝ 2018000 ՀՀ դրամ մուտքագրվելով համայնքի բյուջե:
* Համայնքի վարչական տարածքում թանկարժեք մետաղներից պատրաստված իրերի վաճառքի համար կայացվել է թվով 5 համայնքի ղեկավարի որոշում՝ համայնքի բյուջե մուտքագրվելով 250000 ՀՀ դրամ տրամադրվել են համապատասխան թույլտվություններ:
* Համայնքի վարչական տարածքում քաղաքացիական հոգեհանգստի ծիսակատարությունների իրականացման թույլտվության համար կայացվել է համայնքի ղեկավարի թվով 2 որոշում՝ համայնքի բյուջե մուտքագրվելով 1000000 ՀՀ դրամ:
* ՀՀ համայնքների խորհրդանիշերը որպես օրենքով գրանցված ապրանքային նշան օգտագործելու թույլտվության համար կայացվել է համայնքի ղեկավարի թվով 1 որոշում` համայնքի բյուջե մուտքագրելով 100000 ՀՀ դրամ:

**ԳՅՈՒՂԱՏՆՏԵՍՈՒԹՅԱՆ ԵՎ ՀՈՂՕԳՏԱԳՈՐԾՄԱՆ ԲՆԱԳԱՎԱՌ**

***2021 թվականին գյուղատնտեսության ոլորտում կատարվել են հետևյալ աշխատանքները.***

* կնքվել է արոտավայրերի և խոտհարքների վարձակալության թվով 137 պայմանագիր՝ 1279,9հա,
* համայնքային սեփականություն հանդիսացող 19,3հա գյուղատնտեսական նշանակության հողակտորներ տրամադրվել է վարձակալության՝ բաց մրցույթով,
* հողերի անճշտությունների ուղղում կադաստրի բազայում՝ թվով 43 դիմում-բողոքների հիման վրա,
* անասունների հակահամաճարակային և ախտորոշիչ միջոցառումներ պետ-պատվերի շրջանակում,
* գարնանացանի և գյուղատնտեսական մշակաբույսերի բերքահավաքի վերաբերյալ ՀՀ ազգային վիճակագրական ծառայություն է ներկայացվել ամենամսյա ամփոփ հաշվետվություն,
* կատարվել է անասնագլխաքանակի հաշվառում,
* երկարաձգվել է վարձակալության տրամադրված թվով 30 պայմանագիր,
* համայնքում ծրագրերի իրագործման նպատակով կատարվել է տարբեր բնույթի աշխատանքներ կազմակերպությունների հետ,
* գարնանը և աշնանը ստացել ենք մկնդեղ, ինչը տրամադրվել է 25 բնակավայրերի մկնանման կրծողների դեմ պայքարի միջոցառումներ իրականացնելու համար,
* ամիսը 2 անգամ մարզպետարան ներկայացվել է տեղեկատվություն համայնքում գարնանացանի, բերքահավաքի և աշնանացանի վերաբերյալ,
* անասնագլխաքանակի, վարելահողերի և մեղվաընտանիքների վերաբերյալ տրամադրվել է թվով 25 տեղեկանք,
* վարչական ղեկավարների և աուդիտի հետ համատեղ կատարվել է հաշվառում համայնքային սեփականություն հանդիսացող վարելահողերի վերաբերյալ,
* ՀՀ ԱԻ նախարարության և տեխնիկական անվտանգության հետաքննության վարչությանը տրամադրվել է թվով 15 տեղեկանք համայնքում տեղի ունեցած հրդեհների տված վնասների վերաբերյալ։

**ԿՐԹՈՒԹՅԱՆ, ՄՇԱԿՈՒՅԹԻ, ՍՊՈՐՏԻ, ԵՐԻՏԱՍԱՐԴՈՒԹՅԱՆ, ԱՌՈՂՋԱՊԱՀՈՒԹՅԱՆ ԵՎ ՍՈՑԻԱԼԱԿԱՆ ՀԱՐՑԵՐԻ ԲՆԱԳԱՎԱՌ**

***ՆԱԽԱԴՊՐՈՑԱԿԱՆ ԿՐԹՈՒԹՅՈՒՆ***

Սիսիանի համայնքում գործում է թվով 4 ՆՈՒՀ ՀՈԱԿ՝ 39 խմբասենյակներով, որտեղ հաճախում են 790 երեխա, աշխատում է 220 հոգի: Նախադպրոցական կրթության ծառայություն մատուցվում է համայնքի թվով 17 բնակավայրերում՝ Անգեղակոթ, Շաղատ, Աղիտու, Դարբաս, Շամբ, Նորավան, ՈՒյծ, Աշոտավան, Բնունիս, Տորունիք, Թասիկ, Տոլորս, Շաքի, Բռնակոթ, Լոր, Որոտնավան, Վաղատին, որոնք մտնում են 4 ՆՈՒՀ-երի կազմի մեջ:

Սիսիանի համայնքի ենթակայությամբ գործում է հինգ արտադպրոցական ուսումնական հաստատություն:

* + - * Սիսիանի քաղաքային համայնքի «Էմմա Ասյանի անվան Սիսիանի մանկական երաժշտական դպրոց» ՀՈԱԿ՝ 182 աշակերտ և 37 աշխատող:
			* Սիսիանի քաղաքի «Զ. Ա. Խաչատրյանի անվան գեղարվեստի դպրոց» ՀՈԱԿ՝ 95 աշակերտ և 18 աշխատող:
			* «Սիսիանի համայնքի Շախմատի դպրոց» ՀՈԱԿ՝ 74 աշակերտ և 9 աշխատող:
			* Սիսիանի քաղաքային համայնքի «Սիսիանի ֆուտբոլի դպրոց» ՀՈԱԿ՝ 87 աշակերտ և 11 աշխատող:
			* Սիսիան քաղաքի «Ա. Մինասյանի անվան արվեստի և ստեղծագործական կենտրոն» ՀՈԱԿ՝ 168 սան և 29 աշխատող:

Սիսիանի համայնքի տաղանդաշատ երեխաներին այլ բեմերում տեսնելու, նրանց մասնագիտական հմտությունների զարգացման, փորձի ձեռքբերման և մեծ շփման նկատառումներով ապահովվել է նրանց մասնակցությունը միջազգային փառատոներում:

**Սիսիանի քաղաքային համայնքի «Էմմա Ասյանի անվան Սիսիանի մանկական երաժշտական դպրոց» ՀՈԱԿ-ի** աշակերտները մասնակցել և արժանացել են՝

* «Մինորա» մշակութային կենտրոնի «Նաիրյան երկիր» հանրապետական երաժշտական մրցույթ-փառատոնի «Ժող. գործիքներ և ժող. երգեցողություն» անվանակարգում՝ 3-րդ տեղ, Մարիամ Պետրոսյան
* «Փոքրիկ քայլ» երաժիշտ-կատարողների հանրապետական մրցույթ-փառատոնի «Ազգային լարային գործիքներ» անվանակարգում՝ 1-ին տեղ, Եվա Մանգասարյան
* «Փոքրիկ քայլ» երաժիշտ-կատարողների հանրապետական մրցույթ-փառատոնի «Ազգային լարային գործիքներ» անվանակարգում՝ 1-ին տեղ, Անի Սիմոնյան
* «Փոքրիկ քայլ» երաժիշտ-կատարողների հանրապետական մրցույթ-փառատոնի «Ակադեմիական երգեցողություն» անվանակարգում՝ 4-րդ տեղ, Անիկ Սահակյան
* Դպրոցի աշակերտների երգչախումբը մասնակցել է ԿԳՄՍ նախարարության և «Հայ փոքրիկ երգիչներ» մանկական ֆիլհարմոնիայի կազմակերպած «Թիկունքը՝ սահման, մշակույթը՝ կենտրոն» ծրագրի շրջանակներում «Երգով ու սիրով» խորագիրը կրող երգչախմբային փառատոնին:

**Սիսիան քաղաքի «Ա. Մինասյանի անվան արվեստի և ստեղծագործական կենտրոն» ՀՈԱԿ-ի** պարի դասարանների աշակերտները մասնակցել և արժանացել են՝

* «Մինորա» մշակութային կենտրոնի «Նազանք-2021» բազմաոճ պարերի մրցույթ-փառատոն, պարուսույցները՝ մեդալների, աշակերտները՝ դիպլոմների, 1 հատ՝ 1-ին տեղ և 2 հատ՝ 2-րդ մրցանակային տեղեր:
* «Լինա» մշակութային կենտրոնի Հաղթանակ զբոսայգում կազմակերպած Հայաստանի անկախության օրվան նվիրված տոնական համերգ-փառատոն, 3-4-րդ դասարանների աշակերտները՝ դիպլոմների:
* Հաղթանակ զբոսայգում Երեխաների պաշտպանության օրվան նվիրված համերգ-փառատոն, 3-րդ դասարանի աշակերտները՝ դիպլոմների:

**«Սիսիանի համայնքի Շախմատի դպրոց» ՀՈԱԿ-ի** սաները մասնակցել և արժանացել են՝

* Սյունիքի մարզի 2021 թվականի պատանիների առաջնություն՝ մինչև 12 տարեկանների մրցաշար, 1-ին տեղ՝ Մենուա Պողոսյան և 3-րդ մրցանակակիր՝ Հովիկ Անդրեասյան:
* Սյունիքի մարզի 2021 թվականի մեծահասակների առաջնություն՝ 3-րդ մրցանակակիր Վարդան Մովսիսյան և հատուկ մրցանակ՝ Արմեն Վազգենյան:

**Սիսիանի քաղաքային համայնքի «Սիսիանի ֆուտբոլի դպրոց» ՀՈԱԿ-ի** Բ1 խմբի սաները գլխավորում են ՀՀ մինչև 10 տարեկանների մանկապատանեկան առաջնության աղյուսակը:

Համայնքային ենթակայության կազմակերպություններում անցկացվել են հիշատակի և տոն օրերին նվիրված ցերեկույթներ, համերգներ, միջոցառումներ, որոնք լուսաբանվել և տեղադրվել են բաժնի ֆեյսբության էջում:

***ՄՇԱԿՈՒԹԱՅԻՆ ՄԻՋՈՑԱՌՈՒՄՆԵՐ***

1. Մարտ 8-ին կանանց տոնին նվիրված կազմակերպվել է միջոցառում <<Կարոտի չնվիրված ծաղիկներ>> խորագրով:
2. Ապրիլի 4-ին կազմակերպվել է հիշատակի միջոցառում և երթ, նվիրված 2016 թվականին ապրիլյան քառօրյա պատերազմում նահատակված հերոսների հիշատակին:
3. Հայոց ցեղասպանության 106-րդ տարելիցի առթիվ՝ ապրիլի 24-ին կազմակերպվել է հիշատակի միջոցառում և երթ:
4. Ապրիլի 29-ին Սիսիանի Հ. Սահյանի անվան մշակույթի կենտրոնի դահլիճում կազմակերպվել է 2020-2021 ուսումնական տարվա առարկայական օլիմպիադայի մարզային և հանրապետական փուլերում հաջողություններ գրանցած, պատվավոր տեղեր զբաղեցրած աշակերտների, նրանց ուսուցիչների և դպրոցների պարգևատրման արարողություն:
5. Ամերիկայի հայ ավետարանչական ընկերակցության ՀՄ Սիսիանի գրասենյակի և Սիսիան համայնքապետարանի համագործակցությամբ համայնքի թվով 7 սահմանամերձ բնակավայրերում կազմակերպվել է բարեգործական միջոցառումներ:
6. Մայիսի 9-ին կազմակերպվել է միջոցառում և հիշատակի երթ, նվիրված Հայրենական Մեծ պատերազմում Սիսիանի շրջանից նահատակված մարտիկների հիշատակին:
7. 2021թ.-ի ընթացքում զորակոչի կապակցությամբ Սիսիանի Ազատամարտի հրապարակում կազմակերպվել է միջոցառումներ:
8. Սեպտեմբերի 21-ի ՀՀ Անկախության տոնի կապակցությամբ կազմակերպվել են մի շարք միջոցառումներ <<Իմ անկախությունը 30 տարեկան է>> խորագրով:
9. Սիսիանի Սիսակ Նահապետի անվան հրապարակում սեպտեմբերի 27-ին կազմակերպվել է հիշատակի միջոցառում և երթ <<44-օրյա ցավս չի սպիացել>> խորագրով, նվիրված 2020թ-ի 44-օրյա պատերազմում նահատակված սիսիանցիների հիշատակին:
10. 2021 թվականին Սիսիանի համայնքում կառուցվել են Արցախյան 44-օրյա պատերազմում նահատակված հերոսների համար թվով 11 հուշաղբյուրներ, համայնքապետարանի կողմից կազմակերպվել են հուշաղբյուրների բացման արարողություններ:
11. Սիսիան քաղաքի Գայի թաղամասում կառուցված նոր խաղահրապարակի բացման կապակցությամբ, հոկտեմբերի 20-ին կազմակերպվել է միջոցառում:
12. Դեկտեմբերի 7-ին երկրաշարժի 33-րդ տարելիցի կապակցությամբ կազմակերպվել է միջոցառում:
13. 44-օրյա պատերազմում Սիսիան համայնքից զոհված և անհետ կորած զինծառայողների մինչև 18 տարեկան երեխաներին ամանորյա տոնի հետ կապված դեկտեմբերի 25-ին Սիսիանի Հ. Սահյանի անվան մշակույթի կենտրոնի դահլիճում Սիսիանի համայնքապետարանի, <<Նոր Հայաստան՝ Հայրենիք-Սփյուռք>> ՀԿ-ի և <<Մենք>> խմբի համագործակցությամբ կազմակերպվել է միջոցառում և տրամադրվել է սոցիալական աջակցություն:
14. Դեկտեմբերի 27-ին Սիսիանի կենտրոնական տոնածառի բացման արարողության համար Սիսակ Նահապետի անվան հրապարակում կազմակերպվել է միջոցառում:
15. Դեկտեմբերի 31-ին Սիսիանի համայնքապետարանի և Սիսիանի N զորամասի կողմից ամանորի կապակցությամբ Սիսիանի զինվորական պանթեոնում կազմակերպվել է ծաղկադրում:

***ՍՊՈՐՏԱՅԻՆ ՄԻՋՈՑԱՌՈՒՄՆԵՐ***

Կազմակերպել են սպորտային-առողջարարական մասսայական միջոցառումներ և մրցաշարեր՝

1. Սպորտի միջազգային օրվան նվիրված Հայաստանի Հանրապետության Սյունիքի մարզի Սիսիանի համայնքի բազկամարտի բաց առաջնություն.
2. Սիսիանի համայնքից Արցախյան 44-օրյա պատերազմում զոհվածների հիշատակին նվիրված վոլեյբոլի հուշամրցաշար.
3. ՀՀ ԱԺ գավաթի խաղարկություն.
4. Անկախության տոնին նվիրված բազկամարտի մինչև 18 տարեկանների բաց առաջնություն.
5. Ազատամարտիկ Արշակ Գրիգորյանի անվան վոլեյբոլի միջմարզային հուշամրցաշար.
6. Սիսիանի համայնքից Արցախյան 44-օրյա պատերազմում զոհվածների հիշատակին նվիրված մինի ֆուտբոլի հուշամրցաշար:

Բոլոր միջոցառումները նախապատրաստվել և կազմակերպվել են պատշաճ մակարդակով: Տրվել են դրամական մրցանակներ, պատվոգրեր և շնորհակալագրեր:

***ՍՈՑԻԱԼԱԿԱՆ ՊԱՇՏՊԱՆՈՒԹՅՈՒՆ***

Միջոցներ են ձեռնարկվել հայտնաբերելու սոցիալական աջակցության կարիք ունեցող անձանց և ընտանիքների: Աշխատանքներ են տարվել համայնքում բնակվող կյանքի դժվարին իրավիճակում գտնվող անձանց և ընտանիքների սոցիալական կարիքների բավարարմանը, անհրաժեշտության դեպքում կազմակերպվել են տնային այցելություններ, ուղղորդել նրանց Միասնական սոցիալական ծառայություն և մասնագիտացված այլ կազմակերպություններ՝ իրենց իրավունքների մասին տեղեկանալու և ծառայություններից օգտվելու համար, ներկայացվել են կառույցների գործունեության ոլորտը, աջակցության և մատուցվող ծառայությունների տեսակները, ձևերը:

Սոցիալական աջակցության կարիք ունեցող Սիսիանի համայնքի 61 /վաթսունմեկ/ ընտանիքի տրամադրվել է դրամական օգնություն՝ 3 010 000 /երեք միլիոն տասը հազար/ ՀՀ դրամի չափով, ինչպես նաև սոցիալական աջակցություն՝ հագուստի, վառելափայտի, շինանյութի տեսքով:

**ՀԱՄԱՅՆՔԻ ՂԵԿԱՎԱՐ, ԱՎԱԳԱՆԻ ԵՎ ԱՇԽԱՏԱԿԱԶՄ**

2021թ. ընթացքում տեղի է ունեցել ավագանու 7 հերթական և 5 արտահերթ նիստ: Ընդունվել են ավագանու 76, համայնքի ղեկավարի 904 որոշումներ, կայացվել են համայնքի ղեկավարի 246 կարգադրություններ, աշխատակազմի քարտուղարի 305 հրամաններ:

Կայացել են խնամակալության և հոգաբարձության հանձնաժողովի 6 ու սոցիալական և բնակարանային հարցերի հանձնաժողովի 30 նիստեր:

Քաղաքացիներից և իրավաբանական անձանցից ստացվել են 738 դիմումներ, որոնց սահմանված կարգով ընթացք է տրվել:

Համայնքի ղեկավարի մոտ կազմակերպվել է 302 քաղաքացիների ընդունելություն:

Համայնքային ենթակայության 11 կազմակերպություններում իրականացվել է ներքին աուդիտ:

Կորոնավիրուսային համաճարակով պայմանավորված սահմանափակումների և կանոնների պահպանման համար Սիսիանի համայնքապետարանում իրականացվել են ամենօրյա հսկողություն, ինչպես նաև ՊՇՌ հետազոտությունների արդյունքների համապատասխան մատյաններում գրանցման աշխատանքներ։

Համայնքապետարանի անմիջական միջնորդությամբ տարբեր զորամասերում պայմանագրային զինծառայության են ընդգրկվել պահեստազորի զինապարտ քաղաքացիներ:

Կազմակերպվել են թվով 2 շտաբային ուսումնավարժություններ՝ Սիսիան քաղաքում, Շաղատ, Բալաք, ՈՒյծ, Որոտնավան և Շամբ բնակավայրերում  «Ջրամբարի պատվարի փլուզման դեպքում հնարավոր ջրածածկման տարածքի կանխատեսումը և բնակչության տարահանման գործընթացի կազմակերպումը ջրածածկման գոտուց» թեմայով և Բռնակոթ և Իշխանասար բնակավայրերում «Կենդանիների անասնահամաճարակի բռնկման դեպքում կանխարգելման և ախտահանման միջոցառումների կազմակերպումը և իրականացումը բնակչության պաշտպանությանն ուղղված աշխատանքներում» թեմայով, կազմվել են դրանց անցկացման պլաններ, կատարվել են ամփոփների կազմման աշխատանքները:

Համայնքապետարանի ողջ անձնակազմը մասնակցել է 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմի հետևանքով Սիսիանի համայնքում ապաստանած քաղաքացիներին աջակցելու բազմաթիվ աշխատանքների իրականացմանը, այդ թվում՝

1. Արցախի Հանրապետությունից տեղահանված քաղաքացիների բնակարանային պայմանների և կեցության հարցերի ապահովման աշխատանքներ.
2. Արցախի Հանրապետությունից տեղահանված քաղաքացիներին սննդի, հիգիենայի պարագների և հագուստի տեսքով օգնությունների ցուցաբերման աշխատանքներ.
3. Արցախի Հանրապետություն վերադարձող քաղաքացիներին տրանսպորտային միջոցներով ապահովման աշխատանքներ.
4. Արցախի Հանրապետությունից ժամանած քաղաքացիներին անհրաժեշտ տեղեկատվության տրամադրում.
5. սերտ համագործակցության աշխատանքներ տարբեր ՀԿ-ների և միջազգային կազմակերպությունների և անհատների հետ տեղահանված բնակչության կարիքները հոգալու համար:

Լայնածավալ աշխատանքներ են իրականացվել զոհված և անհայտ կորած զինծառայողների ընտանիքներին աջակցելու ուղղությամբ:

Իրականացվել և իրականացվում են զոհված, անհետ կորած և զինվորական հաշմանդամություն ունեցող զինծառայողներին պետական աջացության ծրագրերից օգտվելու փաստաթղթերի հավաքագրման աշխատանքներ:

Աշխատանքներ են տարվել համայնքում բնակարանային հաշվառման վերցված հաշմանդամ և զոհված զինծառայողների փաստաթղթերի կարգավորման ուղղությամբ:

Ակտիվ մասնակցություն է ցուցաբերվել եռամսյակային պարբերությամբ իրականացվող զորակոչային ուսումնավարժանքների նախապատրաստման և կազմակերպման գործընթացին, ինչպես նաև կատարվել են ծանուցագրերը կցագրված զինապարտներին տրամադրելու աշխատանքներ։

Դրամաշնորհային հայտեր են ներկայացվել Լիտվայի դեսպանատուն և ՄԱԿ-ի փախստականների գերագույն հանձնակատարի գրասենյակ։

Պահպանվել է համագործակցությունը քույր քաղաքների՝ Հունաստանի Նեա Զմիռնիայի և Ֆրանսիայի Մոնտելիմար քաղաքների ու մի շարք միջազգային և տեղական հասարակական կազմակերպությունների հետ:

Կազմակերպվել և իրականացվել են համայնքային ծառայության թափուր պաշտոների և համայնքային ենթակայության կազմակերպությունների տնօրենների թափուր պաշտոնի մրցույթներ։